Armand Duplantis

Armand Gustav "Mondo" Duplantis (Lafayette, Luisiana, 1999ko azaroaren 10a) suediar-estatubatuar pertika jauzilaria da, munduko errekorra duena, 6'28 metro. Txapeldun olinpikoa izan da 2020an eta 2024an.

 Biografia 
Aita estatubatuarra eta ama suediarra du, eta bere amaren herrialdeagatik lehiatzen da.

2020ko Udako Olinpiar Jokoetan urrezko domina irabazi zuen 6.02 metroko jauziarekin. 2019ko munduko txapelketan zilarrezko domina irabazi zuen eta 2018an Europako txapeldun izan zen hemezortzi urterekin.

Hainbat aldiz hautsi du munduko errekor absolutua aire libreko pertika-jauzian: 2020ko otsailean Renaud Lavillenie-k zuekan marka (6,16) gainditu zuen Toruń-en (Polonian) 6,17 metroko jauzia egin zuenean; baina 7 egun geroago 6,18 metrotan ezarri zuen errekorra Glasgow-en. 2022ko uztailean munduko txapeldun izan zen Eugene-n (Estatu Batuetan) aire libreko pertika-jauzian 6,21eko altuerarekin eta 2023ko otsailean zentimetro batekin gainditu zuen bere marka: 6,22ko jauzia egin zuen pertikako "All Star Perche" pista estaliko txapelketan, Clermont-Ferrand-en (Frantzian).

2024ko Udako Olinpiar Jokoetan pertika-jauziko txapelketan urrea lortu zuen eta errekor olinpiko berria ezarri ostean, berriro munduko errekorra ezarri zuen, 6,25 metro saltatuz. Abuztuaren 25ean munduko errekor berria ezarri zuen Silesian, 6,26 m.

2025eko otsailaren 28an Frantziako Clermont-Ferrand hirian bere 11. munduko errekorra ezarri zuen, 6,27 metro, eta urte bereko ekainaren 15ean hamabigarren aldiz ezarri zuen munduko errekorra, 6,28 m, Estokolmon.

 Nazioarteko emaitzak 
Olinpiar JokoakUrteaLekuaDominaProba2020Tokio Pertika jauzia2024Paris Pertika jauziaMunduko txapelketakUrteaLekuaDominaProba2019Doha Pertika jauzia2022Eugene Pertika jauzia2023Budapest Pertika jauziaMunduko txapelketak (Indoor)UrteaLekuaDominaProba2022Belgrado Pertika jauzia2024Glasgow Pertika jauzia2025Nanjing Pertika jauziaDiamantezko Liga (finala)UrteaLekuaDominaProba2021Zürich Pertika jauzia2022Zürich Pertika jauzia2023Eugene Pertika jauzia2024Brusela Pertika jauzia

 Erreferentziak 

 Kanpo estekak 

Kategoria:Louisianarrak
Kategoria:Suediako atletak
Kategoria:2020ko Udako Olinpiar Jokoetako atletak
Kategoria:2020ko Udako Olinpiar Jokoetako dominadunak
Kategoria:Cajun jendea
Kategoria:Suediar estatubatuarrak
Kategoria:Pertika-jauzilariak
Kategoria:Olinpiar Jokoetako urrezko dominadunak atletismoan
Kategoria:2024ko Udako Olinpiar Jokoetako atletak
Kategoria:2024ko Udako Olinpiar Jokoetako dominadunak